హైదరాబాద్ (ఆంధ్రజ్యోతి బిజినెస్) : డిసెంబరుతో ముగిసిన త్రైమాసికంలో సాగర్ సిమెంట్స్ నిరుత్సాహకర ఫలితాలను ప్రకటించింది. అక్టోబరు-డిసెంబరు త్రైమాసికానికి గాను కంపెనీ నికర లాభం ఏకంగా 41 శాతం క్షీణించి 1.78 కోట్ల రూపాయలుగా నమోదైంది. గత ఏడాది ఇదే కాలంలో నికర లాభం 3.03 కోట్ల రూపాయలుగా ఉంది. కాగా త్రైమాసిక సమీక్షా కాలంలో కంపెనీ మొత్తం రాబడులు 8.5 శాతం వృద్ధి చెంది 130 కోట్ల రూపాయల నుంచి 141.55 కోట్ల రూపాయలకు పెరిగాయి. లాభదాయత, రాబడుల్లో వృద్ధిని నమోదు చేసుకోవటం ద్వారా మరో త్రైమాసికంలో కూడా నిలకడైన పనితీరును కనబరిచినట్లు సాగర్ సిమెంట్స్ ఎగ్జిక్యూటివ్ డైరెక్టర్ శ్రీకాంత రెడ్డి అన్నారు. పెద్ద నోట్ల రద్దు ప్రభావం కొన్ని ప్రాంతాల్లో స్వల్పంగా ప్రభావం చూపించినప్పటికీ వాస్తవిక వృద్ధిని కొనసాగించేందుకు దోహదం చేసిందని ఆయన పేర్కొన్నారు. సమీప భవిష్యతలో పెద్ద నోట్ల రద్దు ప్రభావం ఉన్నప్పటికీ రానున్న కాలంలో మౌలిక సదుపాయాలు, గృహ నిర్మాణ రంగంలో కార్యకలాపాలు ఊపందుకునే అవకాశాలున్నాయని అంచనా వేస్తున్నట్లు శ్రీకాంత తెలిపారు.
hyderabad (aandhrajyoti bijines) : disembarutho mugisina traimaasikamlo sagar siments nirutsaahakara phalitaalanu prakatinchindi. aktobaru-disembaru traimaasikaaniki gaanu company nikara laabham ekamgaa 41 saatam ksheeninchi 1.78 kotla roopaayalugaa namodaindi. gatha edaadi ide kaalamlo nikara laabham 3.03 kotla roopaayalugaa undi. kaga traimaasika sameeksha kaalamlo company mottam raabadulu 8.5 saatam vruddhi chendi 130 kotla roopaayala nunchi 141.55 kotla roopaayalaku perigaayi. laabhadaayata, raabadullo vruddhini namodu chesukovatam dwara maro traimaasikamlo kuudaa nilakadaina paniteerunu kanabarichinatlu sagar siments egjicutive director srikanta reddi annaru. pedda notla raddu prabhaavam konni praantaallo swalpamgaa prabhaavam choopinchinappatiki vaastavika vruddhini konasaginchenduku dohadam chesindani aayana perkonnaru. sameepa bhavishyatalo pedda notla raddu prabhaavam unnappatikii raanunna kaalamlo moulika sadupaayaalu, gruha nirmaana rangamlo kaaryakalaapaalu oopandukune avakaasaalunnaayani anchana vestunnatlu srikanta telipaaru.